**Квалификационен курс „Здравен мениджмънт“**

Целта на курса е да се подготвят висококвалифицирани специалисти за изпълняване на ръководни функции в системата на здравеопазването, за различните равнища в институциите на централната и местната власт в областта на здравеопазването, както и в структурите на здравните заведения и фондове. Те ще могат да се реализират в звена, в чиито професионални характеристики се осъществяват и управляват икономически процеси и отношения, свързани със здравето, включително финансиране, здравно осигуряване, управление на ресурси, стандарти за качество и др.

Курсът е предназначен за практикуващи мениджъри и здравни кадри, за икономисти и неикономисти в областта на социалната сфера и здравното осигуряване. Участниците в квалификационния курс ще имат възможност да придобият знания в областта на здравната политика, икономиката и финансирането на здравеопазването, правното регулиране, медико-статистически, маркетингови и управленски подходи, необходими за квалификацията на здравните мениджъри.

Срокът на обучение е два семестъра.

***Необходими документи при кандидатстване:***

* Заявление;
* Ксерокопие на дипломата за висше образование или уверение, че лицето е студент в трети или четвърти курс;
* Такса за административно обслужване.

**Курсът завършва със защита на дипломна работа.**

**Успешно завършилите квалификационния курс получават свидетелство за професионална квалификация.**

***Срок за подаване на документи: от 1 септември до 30 септември.***

***Документите се подават в кабинет 309 на Стопанския факултет, Учебен корпус №8.***

**Контакти**

**Милена Донина
Учебен корпус** №8, кабинет 309

**Тел. +359 882 566 892**

**E-mail:** milena\_donina@swu.bg

**Ул. „Иван Михайлов“** № 60

Гр. Благоевград